kardosdrur/scandi-wiki huggingface dataset:
Felicity Huffman

Felicity Kendall Huffman (født 9. december 1962 i Bedford, Westchester County, New York i USA) er en amerikansk skuespillerinde. Hun er mest kendt som Lynette Scavo i Desperate Housewives. Felicity vandt en Emmy Award for rollen som Lynette Scavo.

Hun vandt en Golden Globe (for Bedste Kvindelige Skuespiller), og var nomineret til en Academy Award (Oscar) for rollen som den transseksuelle Bree Osbourne i Transamerica. Hun er gift med William H. Macy, sammen har de to børn. I anden sæson af Desperate Housewives, tjente hun henved $250.000 pr. episode.

Filmografi 
 2008: Phoebe in Wonderland
 2008: The Politician's Wife (præ-produktion)
 2007: Georgia Rule – Lilly
 2005: Transamerica – Sabrina 'Bree' Osbourne
 2004: Christmas with the Kranks – Merry
 2004: Raising Helen – Lindsay Davis
 2003: House Hunting – Sheila
 1999: Magnolia – Cynthia
 1997: The Spanish Prisoner – Pat McCune
 1995: Hackers as Prosecuting Attorney
 1993: X-Files – Ice – Dr. Nancy Da Silva
 1991: Golden Years as Terry Spann
 1990: Reversal of Fortune – Minnie
 1988: Things Change – Prijzenmeisje

Eksterne henvisninger 

 

Skuespillere fra USA
Emmy-vindere
Personer fra New York
Oscar-nominerede skuespillere
Helen Suzman

Helen Suzman, født Helen Gavronsky (7. november 1917 i Germiston, Sydafrika – 1. januar 2009 i Johannesburg, Sydafrika), var en anti-apartheid aktivist og politiker og datter af littauisk-jødiske immigranter. Hun studerede økonomi og statistik ved Witwatersrand University.

I 1953 blev hun indvalgt i parlamentet som medlem af United Party, men skiftede til det liberale Progressive Parti i 1959.

Suzman blev kendt for sin stærke kritik af apartheid.

Hun besøgte talrige gange Nelson Mandela i fængslet og stod ved hans side, da han underskrev den nye forfatning i 1996.

Kilder 

Suzman, Helen. In No Uncertain Terms: A South African Memoir. New York: Knopf, 1993.

Eksterne henvisninger 

 Demokrati? Det var bedre under apartheid, siger Helen Suzman Artikel i Telegraph 
 Helen Suzman (BBC radioprogram)
 Helen Suzman æres i Côte Saint-Luc , Quebec, Canada

Politikere fra Sydafrika
Kirketjener


En kirketjener er ansat i en kirke til at tage sig af regøring og vedligehold af kirken og området omkring den. Kirketjenere er gerne ansat i bykirker, da det i landsbykirker typisk er graveren, der tager sig af disse opgaver.

Uddannelse 
Det kræver ingen specielle forudsætninger at blive kirketjener, men der er en obligatorisk arbejdsmarkeduddannelse for kirketjenere, som tages i 5 moduler i løbet af de første 2 år af ansættelsen. Modulerne afvikles som internatkurser på AMU-Fyn, der også tilbyder efteruddannelseskurser for kirketjenere.

Arbejdsområde 
Kirketjeneren skal sørge for alt det praktiske ved driften af en kirke, såsom rengøring, vedligehold af installationer, åbning og lukning af kirken, klokkeringning, arrangering af blomster og kranse ved begravelser, ophængning af salmenumre, pudsning af kirkesølvet, sørge for indkøb og evt. opdækning til sognets arrangementer i kirken, sognegården eller andre steder osv.

Se også
 Degn

Eksterne kilder og henvisninger

 Danmarks Kirketjenerforening 
 Kirkeministeriets uddannelseskatalog 
 Undervisningsmisnisteriets uddannelsesguide 

Stillingsbetegnelser
Mette Walsted Vestergaard

Mette Walsted Vestergaard, (født 1973), er cand.comm., journalist.

Baggrund og tidlig karriere 

Der er ingen oplysninger tilgængelig om forældre, opvækst og skolegang. Hun blev i 2011 gift med tidligere spindoktor for Anders Fogh Rasmussen, Michael Kristiansen De blev forældre i 2010 og 2012. Parret blev skilt i 2013.

 Student fra Rungsted Gymnasium (1991). 
 Cand.comm. fra Roskilde Universitet (1999).
 Studentermedhjælp på Berlingske Tidende, hvor hun bl.a. lavede erhvervsresearch (1997-01).
 Var med til at starte berlingske.dk, som hun var journalist på (2000-01).
 Ansat på bt.dk, hvor hun var med til at relancere netavisen med nyt design, ligesom hun arbejdede med kongestof (2001-04).
 Ansat på DR Nyheder Online, hvor hun var med til at udvikle indhold til mobile platforme (2001-06).
 Reporter på Radioavisen (maj-september 2006).
 Studievært på TV Avisen.(2006-2013)
 Radiovært på DR P1. (2013-2015)
 Egen virksomhed (2015-)

I november 2007 rejste hun til Uganda og Mozambique for at forberede indslag til to programmer som optakt til det store indsamlingsshow Danmarks Indsamling på DR i januar 2008, hvor Mette Walsted Vestergaard var vært.

Ved siden af jobbet som studievært er hun desuden specialevejleder og ekstern lektor ved journalistuddannelsen på RUC, Roskilde Universitetscenter.

Derudover er hun engageret i frivilligt arbejde for bl.a. Roskilde Festival, dyrker kyokushin-karate og rider på springheste i fritiden.

Kontroverser
I 2010 blev Mette Walsted Vestergaard anklaget af bl.a. Henrik Qvortrup og Lisbeth Knudsen for at sætte personlige interesser højere end nyhedsdækning, da TV-Avisen ikke dækkede sagen om Venstres pressemedarbejder, Ditte Okman, der omtalte en medarbejder på Christiansborg som "fucked up medicineret psykisk syg". Mette Walsted Vestergaard er en nær bekendt af Ditte Okman og forhindrede bl.a. pressefotografer i at tage billeder af Ditte Okman med ordene "I filmer hende ikke. Man slår ikke på folk, som ligger ned. Det gør I bare ikke". DR's nyhedsdirektør Ulrik Haagerup afviste efterfølgende at det personlige forhold mellem Mette Walsted Vestergaard og Ditte Okman påvirkede DR's redaktionelle beslutninger.

Referencer

Eksterne henvisninger 
 Mette Walsted Vestergaards hjemmeside

Journalister fra Danmark
Tv-værter fra Danmark
Ansatte i DR
Journalister ved Berlingske
Michael Kristiansen

Michael Kristiansen (født 15. oktober 1962 i København) er en dansk politisk kommentator, journalist, og tidligere spindoktor og studievært. Han er partner og stifter af kommunikations- og public affairs virksomheden Kristiansen+Partners.

Uddannelse 
Kristiansen, der er opvokset på Vestamager, er uddannet journalist fra Danmarks Journalisthøjskole i 1989. Kristiansen har tidligere hævdet at have en uddannelse som mag.art. i film- og medievidenskab fra Københavns Universitet, hvilket bl.a. fremgår af omslaget på hans biografi om Niels Helveg Petersen fra 1996, men han har kun taget kurser på denne uddannelse.

I 2012 blev det afsløret, at Michael Kristiansen i sin ansøgning til Anders Fogh Rasmussen som personlig rådgiver kaldte sig cand.phil. i filmvidenskab fra Københavns Universitet, til trods for at han aldrig har færdiggjort uddannelsen.

Karriere 
Han begyndte som reporter på Weekendavisen i 1989 og har gennem sin karriere fungeret som redaktør på Berlingske Tidende, Politiken og Euroman, hvor han var 1989-93. Han foretog i 1997 et skift til kommunikationsbranchen, hvor han i perioden 1997-1998 besad jobbet som informationschef i Lægeforeningen. Derudover sad han 1998-1999 som partner i kommunikationsfirmaet Cobrus. Fra 1999-2001 var han pressechef i partiet Venstre, indtil han i 2001 blev særlig rådgiver for statsminister Anders Fogh Rasmussen, hvor han sammen med sin forgænger Henrik Qvortrup blev nogle af de første rådgivere, der for alvor blev kendt som såkaldte "spindoktorer". Netop Michael Kristiansen og Henrik Qvortrup tillægges ofte rollerne som de grå eminencer bag Anders Fogh Rasmussens politiske succes. 

Michael Kristiansen valgte i 2005 at fratræde sit job som særlig rådgiver for statsministeren. Dette skete i forlængelse af, at Ekstra Bladet havde fundet frem til et ekstravagant forbrug af taxa og telefon på det offentliges regning øjensynligt begået af Michael Kristiansens kæreste. Michael Kristiansen har siden sin afsked med rollen som rådgiver for statsministeren, startet eget kommunikationsfirma og arbejder sideløbende for Danske Bank, hvor han pr. 1. oktober 2005 blev antaget som ekstern konsulent.

I 2007 blev han vært på TV 2 NEWS i programmerne 'Mogensen og Kristiansen' (2008-2013) og 'Tirsdagsanalysen' (2014-) 
sammen med Peter Mogensen, tidligere politisk rådgiver og direktør for Tænketanken Kraka.

Michael Kristiansen er desuden forfatter til en række politiske biografier og var sammen med journalisten Jakob Kvist idémand bag dokumentarfilmen Kandidaterne fra 1998 om kappestriden om statsministerposten mellem socialdemokraten Poul Nyrup Rasmussen og Venstres Uffe Ellemann-Jensen.

Han var gift med Mette Walsted Vestergaard fra 2011-2013. De blev forældre til en datter i 2010 og en søn i 2012.. Kristiansen har været gift to gange tidligere og har tre børn fra tidligere forhold.

Noter

Eksterne henvisninger 
 

Journalister fra Danmark
Biografiforfattere fra Danmark
Spindoktorer
Personer i Kraks Blå Bog
Journalister ved Weekendavisen
Redaktører fra Danmark
Journalister ved Politiken
Dansksprogede forfattere fra Danmark
Ungmø

En mø er en gammel dansk betegnelse for jomfru.

Det mandlige sidestykke til en ungmø er en ungkarl; denne titel kan han beholde hele livet, såfremt han ikke bliver gift, hvorimod en ældre ungmø går over til at blive gammeljomfru, såfremt hun ikke gifter sig.

Samfund
Titler
Sedan (bil)

Sedan betegner en biltype med konventionelt, lukket karrosseri med to eller fire sidedøre og A-, B- og C-stolper som bærer taget. A-stolper er stolperne, som går fra fronten af bilen og op til taget. B-stolper er stolperne, som går fra frontruden og op til bagruden. C-stolper er stolperne, som går fra bagruden og op til bagklappen. En sedan har desuden bagagerum med låg som er adskilt fra kupéen, ikke tophængslede døre m/vindue. Denne biltype er registreret til fire, fem eller seks personer. Enkelte sedaner kan have bagsæder der kan lægges ned så lange objekter, som ellers ikke kan være i bagagerummet, kan føres ind i kupéen fra åbningen bagtil.

Betegnelsen kommer fra fransk, og sedan var oprindelig betegnelsen på en lukket bærestol for flere personer, som man har antaget har sin oprindelse fra byen Sedan. På fransk hedder denne biltype dog "berline".

Biler efter karrosseri
Franske ord og vendinger
Valcamonica

Valcamonica (også Val Camonica) er en af de største dale i det centrale Alperne, i det østlige Lombardiet, omkring 90 km lang. Det starter fra Tonale Pass, på 1883 meter over havets overflade og slutter på Corna Trentapassi, i Comune af Pisogne, nær Lake Iseo. Den har et areal på omkring 1.335 km ² og 118.323 indbyggere 118,323.

Det føres i hele sin fulde længde fra floden Oglio, som begynder i Ponte di Legno og ender i søen Sebino mellem Pisogne og Costa Volpino.

Valle Camonica navn stammer fra det latinske Vallis Camunnorum, som betyder "Valley of the Camunni", det navn, som romerne kaldte indbyggerne (i dag kaldes Camuni).

Næsten alle af dalen er inkluderet i det administrative område i provinsen Brescia, undtagen Lovere, Rogno, Costa Volpino og Val di Scalve, som er dele af provinsen Bergamo.

Klippemalerierne i Val Camonica udgør den største samling af forhistoriske helleristninger i verden , og var det første Verdensarvssted anerkendt af Unesco i Italien (1979). Et areal på 1.355,65  km² blev i 2020 udpeget til biosfærereservat under UNESCOs Menneske og biosfære-programmet.

Fra dalen er der adgang til dalen Valtellina via Mortirolopasset. Der er adgang til byen Bormio via det høje Gaviapasset.

Se også 
 Camunni

Kildehenvisninger

Eksterne henvisninger 

Lombardiet
Dale i Italien
Dale i Alperne
Biosfærereservater under UNESCO
Ingelheim am Rhein

Ingelheim am Rhein er en by i den tyske delstat Rheinland-Pfalz.

Kejser Karl den Store opførte et palads på stedet. Hans søn Ludvig den Fromme døde i nærheden af Ingelheim i 840. Den landflygtige danske konge Harald Klak blev døbt i byen i 826 tillige med sin dronning. I 826-827 var kong Harald kortvarigt tilbage i Danmark. Munken Ansgar, der senere blev kendt som Nordens apostel, deltog i Haralds rejse til Danmark.

Henvisninger 

Frie rigsstæder
Byer i Rheinland-Pfalz
Villa Adriana

Villa Adriana eller på dansk Hadrians villa er en gammel romersk kejservilla beliggende ved Tivoli øst for Rom. Villaen blev opført af kejser Hadrian i perioden 118-138, og er ikke blot en enkelt villa, men et større kompleks af bygninger, der blev bygget som sommerbolig for kejseren. Området har inklusive have et areal på ca. 120 ha., og det er dermed det største paladsanlæg bygget af en romersk kejser. Villa Adriana blev i 1999 optaget på UNESCOs verdensarvsliste.

Verdensarvsområder i Italien
Mø

Mø har flere betydninger:
 Mø – betegnelse for en ung kvinde
 Mø (musiker) – kunstnernavn for den danske musiker Karen Marie Ørsted
Villa d'Este

Villa d'Este er en renæssancevilla med tilhørende haveanlæg i Tivoli øst for Rom. Villaen og haven blev anlagt af kardinal Ippolito II d'Este, der af pave Julius III blev udnævnt til statholder i Tivoli. Kardinalen havde store planer for sin residens, som blev indrettet i et gammel benediktinerkloster, der blev omdannet efter renæssancens idealer. Ikke mindst blev der anlagt en stor have, der er præget af utallige springvand.

Villa d'Este blev i 2001 optaget på UNESCOs verdensarvsliste, fordi renæssancens design og æstetik her demonstreres på enestående vis, og på grund af havens enestående indflydelse på indretning af haver i hele Europa.

Kilder og henvisninger 

 Officielt websted  

Verdensarvsområder i Italien
Rolf Aldag

Rolf Aldag (født 25. august 1968 i Beckum, Tyskland) er en tidligere tysk professionel cykelrytter. Han cyklede størstedelen af sin karriere på Telekom/T-Mobile, og er en af dem som har cyklet allerlængst for det tyske hold. Aldag deltog i Tour de France 10 gange, og er dermed også en af dem som har deltaget flest gange i verdens største cykelløb.

I Tour de France 2003, da han nok for længst var over toppen af sin karriere, kørte han en af sine bedste bjergetaper i Touren. Dette var på den syvende etape da han kom med i et lide udbrud i starten af dagen sammen med blandt andet Richard Virenque. Praktisk talt på hvert eneste bjerg måtte Aldag slippe resten af gruppen, noget som normalt er et svaghedstegn. Imidlertid viste det sig at rutinerede Aldag bare satte sit eget tempo og kørte ind på de andre over toppen. Da de kom til det sidste bjerg sat Aldag i en tremandsgruppe, og også her blev han hægtet tidlig af. Et stykke længere oppe af bakken nåede Aldag igen bjergkongen Richard Virenque, som ledede etapen, og i stedet for at lægge sig på hjul, så rykkede Aldag direkte. Desværre for Aldag blev han hentet af Virenque, men han klarede alligevel en meget solid andenplads på etapen, og overtog også andenpladsen sammenlagt.

Før sæsonen 2007 blev han sportsdirektør på T-Mobile Team som følge af oprydningen blandt rytterne og holdledelsen efter dopingskandalen i 2006.

24. maj 2007 indrømmede Aldag på en pressekonference at have brugt EPO i flere år under sin aktive karriere.

Vigtigste resultater 
 Tredjeplads i amatør-VM i landevejsløb 1990
 12. plads i Paris-Roubaix 1993
 9. plads i Paris-Roubaix 1995, 1997 og 2003
 2. plads i holdforfølgelsesløb i Karlsruhe (med Olaf Ludwig) 1996
 Vinder Bayern Rundt 1999
 Vinder af holdkonkurrencen i Tour de France 1997 og 2004
 Tysk mester i landevejsløb 2000
 Etapesejere i Tyskland Rundt, Tour de Suisse, Romandiet Rundt, Bayern Rundt
 Bærer af bjergtrøjen under Tour de France 2003
 Vinder af bjergkonkurrencen i Tirreno-Adriatico 2004
 Vinder Sparkassen-Giro Bochum 2003
 7. plads i Flandern Rundt 2004
 Vinder Sechstagerennen i Dortmund (8) og Berlin (2)

Eksterne henvisninger  

 
 

Mandlige cykelryttere fra Tyskland
Dopingsager i cykelsport
Personer fra Nordrhein-Westfalen
Sportsdirektører
Aagaard Højskole

Aagaard Højskole var en dansk folkehøjskole beliggende i et lille skovområde ved Trenens bred i Aagaard ved Oversø i Sydslesvig. Højskolen blev oprettet i 1863 og fortsatte sit virke også efter den tyske anneksion af Sønderjylland. Skolen fungerede især som bondehøjskole.

Skolen blev oprettet af Johann August Wiinsted, som var før lærer ved Rødding Højskole. Wiinsted forsatte sit virke frem til 1869 og altså efter at Sønderjylland i 1864 blev en del af Preussen. Hans efterfølger var Hans Mikkelsen Tofte, som drev højskolen frem til 1889. Han satte dybe spor i omegnen. Tofte har mellem de to slesvigske krige været degn i Flensborg og kan kaldes en af ophavsmænende bag byens danske skolevæsen. Tofte kunne opretholde driften frem til 1889 og dermed 25 år efter anneksionen i 1864. I 1889 forbød dog preusserne al undervisning på dansk og skolen måtte lukke. I nærheden findes nu Jaruplund Højskole som eneste danske højskole syd for den nuværende grænse.

Litteratur 
 August F. Schmidt: Aagaard Højskole og H. M. Tofte, i Grænsevagten 1949, side 469 f.
 Dorrit Andersen: J. A. Viinsted og højskolen på Ågård, i: Sønderjyske Årbøger 1983, s. 77-104

Noter 

Nedlagte folkehøjskoler i Danmark
Uddannelsesinstitutioner i Sønderjylland (på tværs af landegrænser)
Sydslesvig
Oversø
Etableret i 1863
Ophørt i 1889
Møde

Et møde er en samling af mindst to personer, der er indkaldt med henblik på at fremme en eller flere fælles sager gennem verbal kommunikation.

Hensigten med mødet er ofte udtrykt gennem en dagsorden, der er en liste over sager, der skal behandles på mødet.

Almindelige mødetyper er afdelingsmødet, projektgruppemødet, direktionsmødet, orienteringsmødet, bestyrelsesmødet samt ikke-arbejdsrelaterede møder som forældremødet og generalforsamlingen i boligforeningen.

Samlinger af to eller flere personer kaldes ikke møder, hvis de ikke fremmer en fælles sag (som f.eks. et kursus, en reception eller en fest) eller hvis denne fremme ikke primært sker gennem verbal kommunikation (som i en orkesterprøve, en fodboldkamp eller en arbejdsweekend i børnehaven).

Et møde kan ledes af en mødeleder, hvis primære ansvar er at sammensætte en dagsorden, indkalde til mødet og afvikle det. En facilitator er en moderne mødeleder, der betjener sig af facilitering. Ud over mødets indhold, som angivet på dagsordenen, er facilitator især opmærksom på mødets form eller proces (tid, afveksling, energi, involvering osv.), med henblik på at skabe både resultater på mødet og medejerskab blandt mødedeltagerne til resultaterne.
STS-114

STS-114 var Discoverys 31. rumfærge-mission.
Opsendt 26. juli 2005 og vendte tilbage den 9. august 2005.

Missionen blev kaldt "Return to flight" (genoptagelse af flyvning). Det var den første flyvning efter Columbia ulykken i 2003. Columbia var 2½ år før styrtet ned pga. hul i varmeskjoldet.

Der blev lavet grundige undersøgelser af, om varmeskjoldet var intakt. Kameraer monteret på rumfærgen, billeder fra satellit og besætningen selv tog billeder af varmeskjoldet, og det viste sig, at der var skader.

Discovery ankom til Den Internationale Rumstation den 26. juli 2005. Tre rumvandringer blev udført. Ved den første rumvandring blev der lavet reparation på rumfærgens varmeskjold. Ved de to resterende rumvandringer blev der udført reparationer på rumstationen.

Besætning 
   Eileen Collins (kaptajn)
   James Kelly, (pilot)
   Soichi Noguchi (1. missionsspecialist) JAXA
   Stephen Robinson (2. missionsspecialist)
   Andrew Thomas (3. missionsspecialist)
   Wendy Lawrence, (4. missionsspecialist)
   Charles Camarda (5. missionsspecialist)

Eksterne henvisninger 

 STS-114 Return to Flight  NASA 

Rumfærgeprogrammet
Den Internationale Rumstation
Styrkesten

Styrkesten (fra translittereret ja. chikaraish) er en særlig slags granitsten i Shinto-religionen, der blev anvendt i Japan under Edo- og Meji-perioderne. De skal vise menneskenes styrke over for deres guder, hvilket blev gjort ved, at unge mænd tog pauser fra deres daglige arbejde på bondegårdene og dystede mod hinanden om at kunne løfte disse sten, der hver vejer 120-210 kg. Vinderen fik den ære at få sit navn indgraveret på stenen, som efterfølgende blev lagt på en særlig plads ved templet som et personligt trofæ.

Således kan man i dag ved disse templer se samlinger af sten fra vinderne.

Eksterne henvisninger 

Setagayas nyhedsbrev 

Shinto
Sten
John Chavez

John Chavez (født d. 24. maj 1979) er en amerikansk fribryder, bedst kendt fra Xtreme Pro Wrestling hvor han kæmpede med det kontroversielle (og komiske) navn, Hardcore Homo Angel.

Biografi 
John Chavez er trænet af XPWs egen wrestlingskole. Han debuterede som manager til Kraq, men blev selv wrestler. Han skabte sig hurtigt et omdømme med vanvittige bumps.

Eksterne henvisninger 

 

Wrestlere fra USA
Genforenings- og Grænsemuseet

Genforenings- og Grænsemuseet er beliggende på Koldingvej 52 nord for Christiansfeld.

Genforeningsmuseet ved Frederikshøj Kro nord for Christiansfeld ligger på det sted, hvor den gamle hovedvej 10 (nu rute 170) passerer 1864-1920 grænsen mellem Danmark og Preussen/Tyskland. Museet ligger på den del af landevejen, som hedder Kongens Alle.

Det var her, Christian 10. red over grænsen 10. juli 1920 på sin hvide hest og blev modtaget af de mange dansksindende sønderjyder, som nu var kommet "hjem".

Museet beskæftiger sig med med tiden fra nederlaget ved Dybbøl i 1864 frem til Genforeningen i 1920, og om det velfungerende forhold, der i dag er mellem Danmark og Tyskland og de respektive mindretal. Blandt udstillingerne findes effekter fra de mange dansksidende sønderjyders deltagelse i 1. verdenskrig.

Museet blev indviet i 1995 i nærværelse af kongehuset og er under protektorat af H.E.Grev Ingolf.

Ekstern henvisning 
 Museets hjemmeside

Historiske museer i Danmark
Bygninger, konstruktioner og anlæg i Kolding Kommune
Museer etableret i 1995
Museer i Region Syddanmark
Steve Rizzono

Steve Coombs er en tidligere amerikansk fribryder, der kæmpede for bl.a. Xtreme Pro Wrestling som "The Giggolo" Steve Rizzono. Steve Rizzono er i dag så fysisk hæmmet af wrestling, at han er bundet til en rullestol.

Biografi 
Steve Coombs havde kæmpet i en del år som Steve Rizzono, inden han debuterede for Xtreme Pro Wrestling, i den californiske wrestling branche. Han havde dog aldrig haft stor succes og derfor så han XPW, trods det at han ikke var hardcore wrestler, som sit WWF. Steve Rizzono var medlem af Black Army, en gruppe der også bestod af promoteren af XPW, Rob Black. Steve Rizzono begyndte at udøve hardcore wrestling for at følge med stilen i XPW, men det skulle han aldrig have gjort. Steve Rizzono kæmpede først og fremmest i bar overkrop, hvilket jo siger sig selv ikke er klogt når man kaster sig i pigtråd og tegnestifter, men han kæmpede også med bl.a. Supreme og Pogo the Clown, to som er kendt for deres ukontrollerede wrestling stil, og sidstnævnte kan også tage en del af æren for at have ødelagt Steve Rizzono for livet. Han farvede sit hår hvidt og blev medlem af Black Armys modstandere The Enterprise. Her havde han dog heller ikke så meget succes, og det var i slutningen af 2002 at han trak sig tilbage efter svære rygsmerter og voldsomme kroniske hovedpiner. I 2007 fik Steve Coombs en rygoperation.

Eksterne henvisninger 
 

Wrestlere fra USA
Tjek fødselsår
Vic Grimes

Vic Grimes (født d. 3. januar 1963) er en amerikansk fribryder, bedst kendt som Key i WWF, og som sig selv i bl.a. ECW og XPW. Vic Grimes er berygtet for hans vanvittige fald fra 25 meters højde i en wrestling kampe, hvor han ramte ved siden af de platforme af borde der skulle have taget hans fald.

Eksterne henvisninger 
 

Wrestlere fra USA
Eve Arden

Eve Arden (født Eunice M. Quedens; 30. april 1908 i Mill Valley, Californien, USA, død 12. november 1990 i Los Angeles, Californien) var en amerikansk skuespiller.

I 1945 var hun Oscar-nomineret for bedste kvindelige birolle i filmen Mildred Pierce. Hun vandt en Emmy 1953 for TV-serien Our Miss Brooks (1952–55) og har fået to stjerner på Hollywood Walk of Fame for sin indsats indenfor radio og TV.

Eksterne henvisninger 

 

Skuespillere fra Californien
Hollywood Walk of Fame
Emmy-vindere
Pseudonymer